CELEX: 62016CN0229
Language: ro
Date: 2016-04-25 00:00:00
Title: Cauza C-229/16: Cerere de decizie preliminară introdusă de Supremo Tribunal Administrativo (Portugalia) la 25 aprilie 2016 – Ministério da Saúde, Administração Regional de Saúde de Lisboa e Vale do Tejo, I.P./João Carlos Lombo Silva Cordeiro

8.8.2016   
            
            
               RO
            
            
               Jurnalul Oficial al Uniunii Europene
            
            
               C 287/13
            
         Cerere de decizie preliminară introdusă de Supremo Tribunal Administrativo (Portugalia) la 25 aprilie 2016 – Ministério da Saúde, Administração Regional de Saúde de Lisboa e Vale do Tejo, I.P./João Carlos Lombo Silva Cordeiro
   (Cauza C-229/16)
   (2016/C 287/17)
   Limba de procedură: portugheza
   
      Instanța de trimitere
   
   Supremo Tribunal Administrativo
   
      Părțile din procedura principală
   
   
      Recurente: Ministério da Saúde, Administração Regional de Saúde de Lisboa e Vale do Tejo, I.P.
   
      Intimat: João Carlos Lombo Silva Cordeiro
   
      Întrebările preliminare
   
   
               A)
            
            
               Directiva 2000/35/CE (1) a Parlamentului European și a Consiliului din 29 iunie 2000 [privind combaterea întârzierii efectuării plăților în cazul tranzacțiilor comerciale], în lumina considerentului (13) al acesteia, este aplicabilă în ceea ce privește sistemul de plată a coparticipării statului la prețul medicamentelor eliberate beneficiarilor Serviciului Național de Sănătate, stabilit prin Decretul-lege nr. 242-B/2006 și reglementat prin Ordinul 3-B/2007?
            
         
               B)
            
            
               În cazul în care directiva respectivă este aplicabilă, din cuprinsul articolelor 5 și 6 din Decretul-lege nr. 242-B/2006 se poate deduce existența unui contract de adeziune care se poate încadra în dispozițiile articolului 3 alineatul (1) litera (b) din directiva menționată, având în vedere posibilitatea de a adera la contractul respectiv sau de a se disocia de acesta după cum medicamentele sunt sau nu sunt eliberate?
            
         
               C)
            
            
               Articolul 8 din Decretul-lege nr. 242-B/2006 și articolele 8 și 10 din Ordinul 3-B/2007 sunt conforme cu [articolul 3 alineatul (1) [litera (b)] punctul (i)] din Directiva […] 2000/35?
            
         
               D)
            
            
               Articolul 10 din Ordinul 3-B/2007 din 2 ianuarie 2007, în măsura în care stabilește ca termen de plată ziua a zecea a lunii următoare celei în care s-a primit factura, poate fi considerat inclus în articolul 3 alineatul (2) din directiva menționată?
            
         
      (1)  Directiva 2000/35/CE a Parlamentului European și a Consiliului din 29 iunie 2000 privind combaterea întârzierii efectuării plăților în cazul tranzacțiilor comerciale (JO L 200, p. 35, Ediție specială 17 vol. 1, p. 226).